ཝང་ཁྲེན་གྱིས་རང་རྒྱལ་དུ་ད་ལྟ་ལག་ལེན་བསྟར་བཞིན་པའི་རྩ་ཁྲིམས་ནི་རྒྱལ་ཁབ་ཀྱི་གནས་ཚུལ་དང་།དོན་དངོས།དུས་རབས་འཕེལ་རྒྱས་ཀྱི་བླང་བྱ་བཅས་དང་མཐུན་པའི་རྩ་ཁྲིམས་ཡག་པོ་ཞིག་རེད།སྒྱུར་བཅོས་སྒོ་འབྱེད་དང་སྤྱི་ཚོགས་རིང་ལུགས་དེང་རབས་ཅན་འཛུགས་སྐྲུན་ལ་རྩ་བའི་ཁྲིམས་སྐྱོང་འགན་ལེན་བྱས་ཡོད།དེས་ན་ངེས་པར་དུ་སྲུང་སྐྱོང་མཐའ་གཅིག་ཏུ་དང་།ཡུན་རིང་མཐའ་འཁྱོངས།ཕྱོགས་ཡོངས་ནས་ལག་བསྟར་བཅས་བྱེད་དགོས།དུས་བབ་གསར་པ་དང་ཟམ་མི་ཆད་པར་བསྟུན་པ་དང་།ཉམས་མྱོང་གསར་པ་བསྡུ་ལེན།གྲུབ་འབྲས་གསར་པར་ཁས་ལེན།ཚད་གཞི་གསར་པ་བཟོ་བ་བཅས་བྱས་ཚེ་རྩ་ཁྲིམས་ལ་གཞི་ནས་གསོན་ཤུགས་ཡུན་རིང་ལྡན་ཐུབ།དུས་རབས་གསར་པར་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་མཐའ་འཁྱོངས་དང་འཕེལ་རྒྱས་གཏོང་བའི་དུས་བབ་གསར་པ་དང་ལག་ལེན་གསར་པར་གཞིགས་ཏེ་རང་རྒྱལ་གྱི་རྩ་ཁྲིམས་ཀྱི་རྒྱུན་མཐུད་རང་བཞིན་དང་།བརྟན་ལྷིང་རང་བཞིན།དབང་གྲགས་རང་བཞིན་བཅས་ཁྱོན་ཡོངས་ནས་རྒྱུན་འཁྱོངས་བྱེད་པའི་རྨང་གཞིའི་ཐོག་རང་རྒྱལ་གྱི་རྩ་ཁྲིམས་ལ་བཟོ་བཅོས་འོས་འཚམ་རྒྱག་པའི་དགོས་པ་ཡོད་ཅེས་གསུངས།